Georges-Jean Arnaud

George-Jean ARNAUD ([ĵorĵ jã arNO]; naskiĝis la 3-an de julio 1928 en Saint-Gilles-du-Gard, mortis la 26-an de aprilo 2020) estis franca verkisto. Li estas unu el la plej produktema franca verkisto: lia verko, skribita sub multaj pseŭdonimoj nombras pli de 400 tekstoj en la fakoj de la krimliteraturo, spionliteraturo, erotiko, historiaj romanoj, fantasto, aventuro, sciencfikcio kaj regionaj romanoj, pri Kamargo (lia naskiĝloko) kaj aliaj regionoj.

Li verkis sian unuan romanon "Ne Tirez pas sur l'Inspecteur" (Ne pafu al la inspektoro) en 1951, rekompensita de la premio Quai des Orfèvres en 1952.

Tiam, estis alia fama verkisto nomata Georges Arnaud (de sia vera nomo Henri Girard). Lia eldonisto konsilis lin preni pseŭdonimon por eviti konfuzon. Li elektis "Saint-Gilles", sia naskiĝurbo. Poste, li prenos multe da aliaj: Georges Murey, Ugo Solenza, Gil Darcy, Georges Ramos, Frédéric Mado, Gino Arnoldi, Serge Sovac, David Kyne, Pierre Rabeau, Laure de Sevestan, Lilas Marny, Osman Walter, Armand de Chevilly, Manuel Matias...

Lia plej konata verko estas la serio de sciencfikcio "La Compagnie des glaces" (La kompanio de la glacioj) kiu estas adaptata en bildliteraturo.

Li ricevis multenombrajn literaturpremiojn de sia komenco; inter kiuj:
 la premio Quai des Orfèvres 1952 por Ne tirez pas sur l'inspecteur (Ne pafu al la inspektoro)
 la Ora Palmo de la spionliteraturo 1966 por Les égarés (La misvojiĝintaj)
 la premio Mistero de la kritiko 1977 por Enfantasme (Infano-fantasmo)
 la premio Apollo 1988 por La Compagnie des glaces (La Kompanio de la glacioj)
 la premio RTL granda publiko 1988 por Les moulins à nuages (La nubomueliloj)

 Verkoj 
Kelkaj rimarkindaj verkoj:
 La Compagnie des glaces (La Kompanio de la glacioj): felietono en 62 volumoj, plus du sekvoj de entute 35 volumoj.
 Chronique de la Grande Séparation (kroniko pri la Granda Disigo): 4 romanoj de sciencfikcio.
 Marion: felietono historia kaj erotika en 15 volumoj sub la pseŭdonimo de Ugo Solenza.
 Le Commandeur (La Komandoro): serio da spionromanoj.
 La serio Luc Ferran: serio da spionromanoj sub la pseŭdonimo de Gil Darcy.

 Eksteraj ligiloj 
  Bibliografio
  G.J. Arnaud: "Malsama" verkisto
  G.J. Arnaud, el "The Internet Movie Database"

Kategorio:Sciencfikciaj verkistoj